കെ.എ. മാത്യു

കേരള കോൺഗ്രസ് നേതാവും അധ്യാപകനുമായിരുന്നു പ്രൊഫ. കെ.ഐ. മാത്യു. അഞ്ചാം കേരളനിയമസഭയിൽ  1979-ലെ സി.എച്ച്. മുഹമ്മദ്കോയയുടെ മന്ത്രിസഭയിൽ  കുറച്ച്കാലം വനം, വ്യവസായ വകുപ്പ് മന്ത്രിയായിരുന്നു.

ജീവിതരേഖ
1934 ഫെബ്രുവരി 28-ന് തിരുവല്ലക്ക് സമീപമുള്ള ഇരവിപേരൂരിൽ ജനിച്ചു.  പിതാവ് കെ.ഐ. ഏബ്രഹം. ബിരുദാനന്തര ബിരുദധാരിയായ അദ്ദേഹം ദീർഘകാലം റാന്നി സെന്റ് തോമസ് കോളേജ് പ്രിൻസിപ്പലായി സേവനമനുഷ്ഠിച്ചിട്ടുണ്ട്.

ഇന്ത്യൻ നാഷണൽ കോൺഗ്രസ് അംഗമായി രാഷ്ട്രീയ ജീവിതം ആരംഭിച്ച പ്രൊഫ. മാത്യു 1964-ൽ കേരള കോൺഗ്രസിന്റെ രൂപീകരണത്തോടെ ആ പാർട്ടിയിൽ ചേർന്നു പ്രവർത്തിച്ചു. 1977-ൽ റാന്നി നിയോജക മണ്ഡലത്തിൽ നിന്ന് അഞ്ചാം കേരളനിയമസഭയിലെ അംഗമായി മാത്യു  തിരഞ്ഞെടുക്കപ്പെട്ടു.
സി.എച്ച്. മുഹമ്മദ് കോയ മന്ത്രിസഭയിൽ 16.11.1979 മുതൽ 1.12.1979 വരെ വ്യവസായ-വനം മന്ത്രിയായി ഇദ്ദേഹം പ്രവർത്തിച്ചു. 1980-ൽ കല്ലൂപ്പാറ നിയോജക മണ്ഡലത്തിൽ നിന്ന് ആറാം കേരളനിയമസഭയിൽ വീണ്ടും തെരഞ്ഞെടുക്കപ്പെട്ടു.

ഇദ്ദേഹം 1969-ൽ കേരള യൂണിവേഴ്‌സിറ്റി സെനറ്റിൽ അംഗമായി സേവനമനുഷ്ഠിക്കുകയും 1970-ൽ യുഎസിലെ അറ്റ്‌ലാന്റ സിറ്റിയിൽ നടന്ന ലയൺസ് ഇന്റർനാഷണൽ കൺവെൻഷനിൽ ഇന്ത്യയിൽ നിന്നുള്ള പ്രതിനിധിയായി പങ്കെടുക്കുകയും ചെയ്തിട്ടുണ്ട്. സ്‌പോർട്‌സിനെ വളരെയധികം ഇഷ്ടപ്പെടുന്ന അദ്ദേഹം 1956-ൽ അലിഗഡ് യൂണിവേഴ്‌സിറ്റി ബാസ്‌ക്കറ്റ് ബോൾ ടീമിന്റെ ക്യാപ്റ്റൻ കൂടിയായിരുന്നു. 28.1.1991-ന് മാത്യു അന്തരിച്ചു.
കുടുംബം
ഭാര്യ: രാജമ്മ മാത്യു.  മക്കൾ: ഒരു മകനും ഒരു മകളും.

 തിരഞ്ഞെടുപ്പുകൾ 
+തിരഞ്ഞെടുപ്പുകൾ http://www.ceo.kerala.gov.in/electionhistory.html  http://www.ceo.kerala.gov.in/electionhistory.html വർഷംമണ്ഡലംവിജയിച്ച സ്ഥാനാർത്ഥിപാർട്ടിയും മുന്നണിയുംപരാജയപ്പെട്ട മുഖ്യസ്ഥാനാർത്ഥിപാർട്ടിയും മുന്നണിയും1977റാന്നി    കെ.എ. മാത്യുകേരള കോൺഗ്രസ്, എൽ.ഡി.എഫ്.എഫ്. തോമസ് കുറ്റിക്കയംകെ സി പി , യു.ഡി.എഫ്.1980ചങ്ങനാശ്ശേരി   കെ.എ. മാത്യുകെ സി ജെ, എൽ.ഡി.എഫ്.  സി എ മാത്യുകേരള കോൺഗ്രസ്, എൽ.ഡി.എഫ്.

അവലംബങ്ങൾ

വർഗ്ഗം:1991-ൽ മരിച്ചവർ
വർഗ്ഗം:1934-ൽ ജനിച്ചവർ
വർഗ്ഗം:കേരളത്തിലെ വ്യവസായവകുപ്പ് മന്ത്രിമാർ
വർഗ്ഗം:കേരളത്തിലെ വനംവകുപ്പ് മന്ത്രിമാർ
വർഗ്ഗം:ഫെബ്രുവരി 28-ന് ജനിച്ചവർ
വർഗ്ഗം:ജനുവരി 28-ന് മരിച്ചവർ
വർഗ്ഗം:അഞ്ചാം കേരള നിയമസഭയിലെ മന്ത്രിമാർ
വർഗ്ഗം:ആറാം കേരള നിയമസഭാംഗങ്ങൾ